  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Вотка — Чайковск сюрес вылын Вотка шур вамен выжез тупатъяло. Ужъёсты 2023-тӥ арлэн кутсконаз мытӥзы. Со сярысь улосвыл тӧролэн но кивалтэтлэн пресс-службаез ивортӥз. Туннэ нуналлы кык ярдур пыкетъёсты быдэсак лэсьтӥзы. Шурлэн ӧраз пукетъёс йӧ люкаськонтэм вылысь уз лэсьтэ. Озьы ик выж но сюрес насыпь герӟан интыез дасязы. Выжлэн 33 мертъем пролёт люкетэз корт луоз. Сое Курганысь заводын заказать каризы. Пролётэз одӥг но ӝыны ӵоже лэсьтӥзы. Сое али пуктон интые ваё. Вань люкетъёс выэм бере сое бичаны кутскозы. Корт конструкцилэн секталаез 168 тонна луоз. Выжез тупатъянэз коньывуонэ йылпумъяны малпало. Тодэ вайытом, Бадӟым Сарапул шур вамен выжез гудырикошконлэн шорозяз тупатъяса быдтозы. Вотсалом, 2023-тӥ арын Удмуртиын 11 выжъёсты выльдозы, куатьсэ «Безопасные качественные дороги» йӧскалык ӵектос улсын тупатъялозы. Тегъёс: выжъёс тупатъянужъёс Воткаёрос Удмуртия  